**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 31784/18.05.2023**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul de hotărâre

privind însușirea documentației de primă înregistrare a imobilului

teren în suprafață de 235 mp. situat în Satu Mare, str. Aurel Vlaicu

Prin adresa înregistrată la Primăria municipiului Satu Mare sub nr. 45116/07.12.2007 domnul Leleci Ștefan solicită cumpărarea terenului în suprafață de 235 mp situat în Satu Mare, str. Aurel Vlaicu nr. 4. În natură terenul solicitat a fi cumpărat reprezintă corp de proprietate cu imobilul pe care petentul îl deține în proprietate identificat prin CF nr. 154685 Satu Mare fiind în folosința acestuia de o perioadă îndelungată de timp, fapt dovedit și prin împrejmurea materializată prin garduri de zidărie cu fundație continuă pe laturile E-S-V iar latura nordică fiind delimitată de construcția tip calcan aflată în proprietatea solicitantului.

În sensul celor de mai sus a depus o documentație cadastrală respectiv Plan de amplasament și delimitare a imobilului recepționat de către OCPI Satu Mare sub nr. 24887/28.03.2022 conform căruia suprafața de 235 mp are atribuit nr. cadastral 164832.

În urma identificării suprafața de 235 mp ce face obiectul prezentei hotărâri nu are carte funciară deschisă ci este trecută doar în registrul parcelar aflat în arhiva OCPI Satu Mare.

Față de cele expuse mai sus, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

**Șef serviciu Consilier**

**Faur Mihaela Văscan Adrian Viorel**

Faur Mihaela /2ex